לאחר הפרצה הראשונית בחומת ברלין ב-9 בנובמבר 1989, כיכר פוטסדאם הפכה לאחד המקומות הראשונים שבהם החומה "נפרצה", כדי ליצור מעבר גבול בין ברלין המערבית וברלין המזרחית. המעבר החל לפעול ב-11 בנובמבר 1989, כחודש בטרם נפתח המעבר בשער ברנדנבורג.
בניית המעבר חייבה הקמת פרצה בשתי החומות, הפנימית והחיצונית, ופינוי שטח ההפקר ביניהן. בשטח הוקמה דרך זמנית ומשני עבריה מחסומים, ונקודות ביקורת גבולות קמו בשטח גרמניה המזרחית. פירוק החומה באופן נרחב החל בשנת 1990 וכל מעברי הגבול בוטלו ב-1 ביולי 1990 כאשר אוחדו שתי הגרמניות.
קונצרט החומה (The Wall).
ב-21 ביולי 1990 קיים רוג'ר ווטרס, אשר היה חבר בלהקת פינק פלויד, קונצרט צדקה ענק, The Wall, כדי לציין את איחודן של מזרח ומערב גרמניה. הקונצרט התקיים בכיכר פוטסדאם, בשטח ההפקר שהיה בין החומות, מצפון לאתר לשכת הקנצלר של היטלר, והופיעו בו אומנים אורחים רבים. באופן אירוני, במסגרת ההכנות לקונצרט נערך הסקר הראשון של שטח זה כדי לקבוע מה נותר מן הבונקר של היטלר ומתקנים תת-קרקעיים אחרים באזור. בנוסף לחלקים הרוסים מן הבונקר שאותרו, אותר אף מקלט תת-קרקעי נוסף שנעלם ככל הנראה אף מעיני שלטונות גרמניה המזרחית וחללים תת-קרקעיים נוספים מן התקופה הנאצית.
לאחר נפילת החומה.
בעקבות נפילת החומה זכה אזור הכיכר לתשומת לב מחודשת, מכיוון שבעקבות ההרס שזרעו ההפצצות והחומה באזור נוצר שטח פנוי ענקי (כ-600 דונם), המשתרע בלבה של ברלין. הסנאט של ברלין יצר תוכנית מתאר לאזור, שנקרא על שם הכיכר ההיסטורית (אף כי כלל גם אזורים נרחבים ברובע המיליונרים מסביבה) ולאחר מכן מכר אותו לגופים מסחריים. בשנות ה-90 היה האזור לאתר הבנייה הגדול ביותר באירופה, ואדריכלים ידועי-שם מכל העולם יצרו בו מבנים מרשימים. כיום חלוקות הדעות בנוגע להצלחת הפרויקט, והוא זכה הן לשבחים והן לביקורת חריפה.
רבא בריה דרבה
רבא בריה דרבה הוא אמורא בבלי, בדור השישי לאמוראי בבל.
תולדות חייו.
רבא נולד לרבה בר נחמני, ששימש כראש ישיבת פומבדיתא.
אף על פי שלאביו רבה, היו כמה בנים שהיו אמוראים, הרי שהוא הבולט מביניהם. מאמריו ופסקיו מוזכרים פעמים רבות בתלמוד, אנו מוצאים אותו מתכתב עם רב יוסף, מי שמילא את תפקיד ראש ישיבת פומבדיתא לאחר פטירת אביו, כשהוא כותב אליו "ילמדנו רבינו" בלשון כבוד, ודן בהלכה עם אמוראים רבים אחרים.
גם העובדה הבאה תוכיח שהוא היה הבולט מבין בניו של רבה (אף על פי שגם אחיו רב חייא היה אמורא). רבא בר מרי דרש בבית המדרש את הפסוק "ומי אוהב בהמון - לו תבואה", פשוטו של הפסוק הוא "כל האוהב בהמון" מי שאוהב הרבה כסף "לו תבואה" יש לו הרבה כסף, ומשמעו שאדם שאוהב תלמידי חכמים, גם בניו תלמידי חכמים, כי התורה מחזרת עליו ועל זרעו. כאשר אמר זאת רבא בר מרי, הופנו עיני חכמי בית המדרש לעבר רבא בריה דרבה, שאביו רבה היה ידוע כאוהב תלמידי חכמים ולומדי תורה, וככל הנראה לכן זכה לבן תלמיד חכם כרבא.
קנזינגטון (ניו סאות' ויילס)
קנזינגטון (באנגלית: Kensington) הוא פרוור בסידני, המנוהל על ידי עיריית רנדוויק (City of Randwick).
גאוגרפיה.
קנזינגטון ממוקם כ-6 ק"מ דרום-מזרחית למרכז העסקים הראשי של סידני. הוא מהפרוורים המערביים ביותר מבין אזור הפרוורים המזרחיים, וגובל בשלושה כיוונים בפרוורי סידני העיר. מדרום הוא גובל בקינגספורד, בצפון במור פארק וסנטניאל פארק, במערב ברוסברי, זטלנד וביקונספילד ובמזרח ברנדוויק. הדרך הראשית החוצה את הפרוור מצפון לדרום היא שדירת אנזאק.
היסטוריה.
הפרוור הוקצה לראשונה למגורים בשנות השמונים של המאה ה-19, אז נקרא בשמו החדש, קנזינגטון. בעבר היו מספר אחוזות ונחלות בפרוור, החל מ-1819, אז סמואל טרי, שהיה פושע במושבת העונשין והפך למיליונר הראשון של היבשת החדשה, קנה במקום את הנחלה הראשונה. אחריו הגיעו מספר מתיישבים ויזמים נוספים, כגון דניאל קופר וסיימון לוי. בשנת 1893 הוקם בפרוור מסלול מרוצי סוסים, אך זה נסגר לאחר שלא הצליח להתחרות במסלול המרוצים ברנדוויק הסמוך. כיום אוניברסיטת ניו סאות' ויילס בנתה קמפוס על האתר.
בשנת 1895 נבנה על הגבעה בקנזינגטון מנזר הלב הקדוש, שמנהל את מיסיוני הלב הקדוש ברחבי אוסטרליה.
תרבות.
קנזינגטון מחולק תרבותית מחד סביב אזור אוניברסיטת ניו סאות' ויילס, על מעונותיה וחיי הסטודנטים, ומאידך סביב מסלולי המרוץ ברנדוויק הסמוך.
לאורך שדירת אנזאק פזורים מספר רב של חנויות, בין השאר חנות הקמעונאות Peter of Kensington.
מנחת קנאות (פירושונים)
רקפיטולציה
תנוך
מפת נולי
אשימא
אֲשִׁימָא היא ישות אלוהית אשר האמינו בה אנשי חמת שיושבו בשומרון על ידי מלך אשור על פי המסופר בספר מלכים:
שם זה מופיע בתנ"ך פעם אחת בלבד, בתיאור זה, ואינו תואם אף שם אלוהות המופיע במקורות חוץ-תנ"כיים.
החוקרים הציעו מספר אפשרויות זיהוי לאלוהות זו:
מעכב בעירה
בניין עיריית יפו
בניין עיריית יפו בפינת הרחובות שדרות ירושלים 45 והתקומה נבנה בשנת 1935 על ידי עאסם בק סעיד, ראש עיריית יפו בשנים 1918–1938 לאחר שעבר אליו מבית הסראייה ששכן בכיכר השעון. כיום משמש כבניין מגורים.
היסטוריה.
בשנת 1934 פרסמו הבריטים את פקודת העיריות לפיה הוכרזה תל אביב כעיר עצמאית שאינה תלויה בשכנתה יפו. בעקבות החלטה זו החליטו השלטונות הבריטים לתכנן את העיר מחדש "במטרה למחוק את הזהות המזרחית" ולהשליט בה סגנון מערבי. שנה לאחר מכן הקים ראש העיר "בק סעיד", בניין בולט בסגנון הבינלאומי בן שלוש קומות בכיכר עיריית יפו על צומת הדרכים הראשיות: שדרות ירושלים (נקרא אז שדרות המלך ג'ורג) ודרך בן צבי (נקרא אז בשם: דרך ירושלים) על הכביש הישן אל ירושלים. שתי הקומות העליונות שימשו למגורים למשפחת סעיד והקומה הראשונה הושכרה לעיריית יפו. בקומת הקרקע של המבנה נפתחו חנויות ובית קפה. בסמוך הוקמה כיכר מטופחת שנקראה כיכר העירייה, זכתה לכינוי 'כיכר המנהלה' והייתה לכיכר הומה. בשנת 1948 עם כיבושה של העיר יפו ננטש הבניין והפך למשרד האפוטרופוס לנכסי נפקדים ביפו ולמשרדי חברת עמידר. הכיכר שהייתה במרכז השדרה נהרסה והמזרקה הועברה לרחבה ממול. לצדה עומד כיום המרכז הקהילתי הרפורמי משכנות רות דניאל.
טומאת קרי
1922 ברוסיה
1922 ברוסיה הייתה שנה בה השלטון הסובייטי במוסקבה חגג את השנה החמישית למהפכת אוקטובר. בסוף השנה הוקמה ברית המועצות.
הנהגה.
עקב מצב בריאותו, מעשית לנין לא יכול לקחת חלק פעיל בניהול המדינה. את תפקידו כראש הממשלה ממלא אלכסיי ריקוב (רשמית סגן מועצת הקומיסרים העממים) ובישיבות הנהגת מפלגת הבולשביקים לב קמנייב ממלא מקום יושב ראש הישיבה.
מדינה מתפתחת
המונח מדינה מתפתחת מציין באופן כללי, מדינה שבה קיימת רמה נמוכה של רווחה חומרית לתושביה, כגון של תשתיות, טכנולוגיה, השכלה, כלכלה, בריאות ושירותים. עם זאת, אין הגדרה יחידה המקובלת בכל העולם למונח מדינה מתפתחת, ולפיכך קיימות מדינות מתפתחות שבהן רמת הרווחה החומרית נמוכה ביותר לעומת אחרות בהן רמה זו גבוהה עד מאוד.
מדינות אלה שוכנות בעיקר באמריקה הדרומית והמרכזית, באפריקה, במרבית אסיה וגם באירופה. תושביה סובלים לרוב ממצוקות רבות כגון אבטלה, מצוקת דיור, תנאי תברואה ירודים, עוני ורעב. רוב התושבים הם כפריים אשר מקור פרנסתם העיקרי הוא חקלאות. שיטות העבודה במדינות אלו הן לרוב מסורתיות (לא מודרניות וללא מכונות תעשייתיות) ומספקות תוצרת מועטה.
מדינות אלה מהוות כחמש-שישיות ממדינות העולם.
נהוג להגדיר את מדינות העולם השלישי כמדינות מתפתחות. לעומת זאת, נהוג להגדיר כמדינות מפותחות את אלה החברות למשל בארגון לשיתוף פעולה ולפיתוח כלכלי (OECD), אשר קבע קריטריונים כלכליים, משפטיים וחברתיים, שבהם חייבות לעמוד מדינות המעוניינות להצטרף לשורותיו. מדינות שכלכלתן מתקדמת יותר מאשר כלכלת מדינות מתפתחות אך שאינן עומדות במלוא הקריטריונים של מדינה בעלת כלכלה מפותחת, נכללות לרוב תחת ההגדרה של "מדינות שנעשו-מתועשות לאחרונה".
הגירה.
הפערים בין המדינות המתפתחות למדינות המפותחות יוצרים גלי הגירה. מהגרים רבים עוזבים את המדינות המתפתחות ועוברים למדינות המפותחות בחיפוש אחר פרנסה ושיפור ברמת חייהם. בדרך כלל מהגרים אלה הם אנשים צעירים ומשכילים, שאילו היו נשארים במדינות המוצא שלהם היו יכולים לחזק אותן ולסייע במעבר ממדינה מתפתחת למדינה מפותחת.
עידן עמדי
עידן עָמֵדִי (נולד ב-19 בפברואר 1988, א' באדר ה'תשמ"ח) הוא זמר-יוצר, מוזיקאי, מלחין, פזמונאי ושחקן ישראלי.
ביוגרפיה.
עמדי נולד וגדל בעיר ירושלים ובה התגורר עד לסיום שירותו הצבאי אותו עשה בתור לוחם קרבי בחיל ההנדסה הקרבית.
עמדי מתמחה באמנויות לחימה שונות, בהן טקוואנדו ואיגרוף תאילנדי. לפני שירותו הצבאי בשנת 2005 זכה בתואר סגן אלוף ישראל בטקוואנדו.
2010–2012.
תחילת דרכו של עמדי כזמר ויוצר הייתה באודישן ל"כוכב נולד" בו ביצע עמדי את השיר "כאב של לוחמים", שיר שכתב והלחין בעצמו על חוויותיו כלוחם במהלך שירותו הצבאי בחיל ההנדסה הקרבית במחלקת הסיור. באותה העונה העפיל עמדי לגמר וסיים במקום השני.
עם סיום אותה עונת "כוכב נולד" בשנת 2010 יצא השיר "כאב של לוחמים" כסינגל הראשון של עמדי לתחנות הרדיו, והגיע למקום הראשון במצעדי הפזמונים השונים בישראל, בתוכם מצעד גלגלצ ומצעד רשת ג'.
ב-23 בינואר 2011 יצא סינגל נוסף מתוך האלבום הראשון, שנקרא "תשליך". במאי 2011 הוציא עמדי את השיר "רץ אל האור". גם שיר זה זכה להצלחה רבה, והגיע לראש מצעדי הפזמונים.